CELEX: 31982R2295
Language: el
Date: 1982-08-12 00:00:00
Title: Κανονισμός (EOK) αριθ. 2295/82 τής Επιτροπής τής 12ης Αυγούστου 1982 περί παρεκκλίσεως από τόν κανονισμό (EOK) αριθ. 2819/79 όσον αφορά τά νήματα βάμβακος (κατηγορία 1) καταγωγής Τουρκίας

Avis juridique important

|

31982R2295

Κανονισμός (EOK) αριθ. 2295/82 τής Επιτροπής τής 12ης Αυγούστου 1982 περί παρεκκλίσεως από τόν κανονισμό (EOK) αριθ. 2819/79 όσον αφορά τά νήματα βάμβακος (κατηγορία 1) καταγωγής Τουρκίας  

Επίσημη Εφημερίδα αριθ. L 245 της 20/08/1982 σ. 0025 - 0026 Ισπανική ειδική έκδοση: Κεφάλαιο 11 τόμος 28 σ. 0091  Πορτογαλική ειδική έκδοση : Κεφάλαιο 11 τόμος 28 σ. 0094 

***** ΚΑΝΟΝΙΣΜΟΣ (ΕΟΚ) αριθ. 2295/82 ΤΗΣ ΕΠΙΤΡΟΠΗΣ  της 12ης Αυγούστου 1982  περί παρεκκλίσεως από τον κανονισμό (ΕΟΚ) αριθ. 2819/79 όσον αφορά τα νήματα βάμβακος (κατηγορία 1) καταγωγής Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10,  ύστερα από διαβουλεύσεις στο πλαίσιο της Συμβουλευτικής Επιτροπής, που συνεστήθη με το άρθρο 5 του προαναφερόμενου κανονισμού,  Εκτιμώντας:  ότι ο κανονισμός (ΕΟΚ) αριθ. 2819/79 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3357/81 (3), υποβάλλει τις εισαγωγές ορισμένων κλωστοϋφαντουργικών προϊόντων που κατάγονται από ορισμένες τρίτες χώρες σε καθεστώς κοινοτικής επιτήρησης·  ότι η Τουρκία έχει θέσει σε λειτουργία τις διοικητικές διαδικασίες που αποβλέπουν στην ταχεία παροχή πληροφοριών σχετικά με τις τάσεις της ροής συναλλαγών νημάτων βάμβακος·  ότι, στον τομέα των συναλλαγών νημάτων βάμβακος, έχει καθιερωθεί η διοικητική συνεργασία μεταξύ της Ευρωπαϊκής Οικονομικής Κοινότητος και της Τουρκίας·  ότι, για να είναι αποτελεσματική αυτή η διοικητική συνεργασία, πρέπει ιδιαίτερα να στηρίζεται σε σύμφωνα στατιστικά δεδομένα·  ότι ο παρών κανονισμός δεν πρέπει να εφαρμοστεί όσον αφορά τις εισαγωγές νημάτων βάμβακος καταγωγής Τουρκίας τα οποία είχαν εισαχθεί πριν από την έναρξη ισχύος του στο τελωνειακό έδαφος της Κοινότητος, αλλά δεν είχαν τεθεί σε ελεύθερη κυκλοφορία στην Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Με την επιφύλαξη των υπόλοιπων διατάξεων του κανονισμού (ΕΟΚ) αριθ. 2819/79 της Επιτροπής, το έγγραφο εισαγωγής που αναφέρεται στο άρθρο 2 του εν λόγω κανονισμού θα χορηγείται ή θα θεωρείται για τα περιλαμβανόμενα στο παράρτημα προϊόντα μόνον ύστερα από υποβολή του τουρκικού «πληροφοριακού εγγράφου εξαγωγής».  Το έγγραφο αυτό χορηγείται από τους συνδέσμους εξαγωγέων νημάτων βάμβακος της Κωνσταντινούπολης (Istanbul), της Σμύρνης ( Izmir) και της Cukurova.  Το έγγραφο εισαγωγής που αναφέρεται στο άρθρο 2 του κανονισμού (ΕΟΚ) αριθ. 2819/79 μπορεί να χρησιμοποιηθεί για ένα μήνα από την ημερομηνία χορηγήσεώς του. Σε περίπτωση έκτακτων περιστάσεων, η περίοδος αυτή μπορεί να παραταθεί για ένα μήνα.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Δεν εφαρμόζεται όσον αφορά τα προϊόντα καταγωγής Τουρκίας τα οποία είχαν εισαχθεί πριν από την έναρξη ισχύος του στο τελενειακό έδαφος της Κοινότητος, αλλά δεν είχαν τεθεί σε ελεύθερη κυκλοφορία στην Κοινότητα.  Εφαρμόζεται ως τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 12 Αυγούστου 1982.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 320 της 15. 12. 1979, σ. 9.  (3) ΕΕ αριθ. L 339 της 26. 11. 1981, σ. 16.   ΠΑΡΑΡΤΗΜΑ  1.2.3.4.5 //   //   //   //   //   // Κατηγορία  // Κλάση του Κοινού  Δασμολογίου   // Κώδικας  NIMEXE (1982)   // Περιγραφή εμπορευμάτων   // Τρίτες  χώρες  //   //   //   //   //   // 1   // 55.05  // 55.05-13, 19, 21, 25, 27, 29, 33, 35, 37, 41, 45, 46, 48, 52, 58, 61, 65, 67, 69, 72, 78, 92, 98  // Νήματα εκ βάμβακος μη συνεσκευασμένα δια την λιανικήν πώλησιν  // Τουρκία  //   //   //   //   //